als_Latn dik_Latn sag_Latn
Ditë më parë sekretari i Vetëvendosjes, Dardan Molliqaj është kërcënuar përmes një mesazhi, ku kërcënuesit kanë thënë se janë duke përcjellë në vazhdimësi. Madje, sipas Vetëvendosjes edhe një vëlla i një zyrtari policor është kërcënuar se do të veprojnë me Kanun në raport me Dardan Molliqajn.
Kur Molliqaj ishte kërcënuar sërish, ai në një konferencë për media ka përmendur emrin e kryetarit të PDK-së, Kadri Veseli si njeriu që fshihet dhe organizon kërcënime e sulme të tilla ndaj tij.
“Është e qartë se prapa këtyre kërcënimeve janë grupe kriminale në Kosovë, të cilat në masë të madhe udhëhiqen nga strukturat e SHIK-ut dhe nga drejtuesi i saj, Kadri Veseli. Ne kemi indikacione të forta se ndaj sulmit të parë, që ka ndodhur ndaj Agron Kabashit, ku kam qenë edhe unë, edhe zoti Veseli ka qenë i përfshirë dhe ka ndikuar në këtë rast. Megjithatë po presim që Policia me ec tutje”, ka deklaruar Molliqaj.
Mirëpo se sapo vepron ende SHIK-u në Kosovë duke rrezikuar kështu figurat politike në Kosovë, nuk duan ta komentojnë zyrtarët nga Vetëvendosje, duke thënë se me këto çështje po merren organet kompetente.
Pas kërcënimeve të Molliqajt, “Bota sot” ka kontaktuar edhe me policinë për hapat që po ndërmerr pas deklaratave të Molliqajt. Por policia nuk e ka komentuar fare këtë.
Flet ish agjenti i SHIK-ut
Por se a vepron SHIK-u ende në Kosovë dhe se kush qëndron prapa tij, flet ish agjenti i SHIK-ut, Naim Miftari.
Miftari thotë se logjikat dhe sistemet para politike kërcënuese ndaj individit duhet larguar njëherë e përgjithmonë.
Sipas tij, kjo rrugë nëpër të cilën po kalon vendi ynë nuk është mënyra për të demokratizuar shtetin dhe shoqërinë.
“Sekretari i Lëvizjes Vetëvendosje shpeshherë u akuzua nga zyrtarët e SHIK-ut, sot politikanë e deputetë, por u akuzua edhe nga shtypi pro qeveritar. Akuzat vinin edhe nga Policia e Kosovës, kinse Dardani është i rrezikshëm si një njeri që jep ultimatum edhe policisë që nxjerrë njerëz nga veturat, njeri që rrokullis vetura të EULEX-it, etj. Por të gjitha nuk kanë vlerë pasi ligji nuk e dënoj pasi nuk kishin prova të bollshme të besueshme për dënimin e tij dhe shpeshherë ishin edhe prova qesharake ose gjysëm të kurdisura. Por sulmi ndaj Dardanit kalon limitin politik dhe shtetëror që ishte filmuar edhe nga kamerat vëzhguese të disa lokaleve afër vendit ku kishte ngjarë sulmi brutal, tregonte rrezikun permanent nga njerëzit e hijes që janë lidhur ngushtë me pushtet sidomos me strukturat e ish shërbimit sekret të PDK-së, e dorën në zemër kontrollojnë policinë dhe gjyqësinë sot”, thotë Miftari për “Bota sot”.
Por sipas Miftarit kush janë ata njerëz në Kosovë që sot kanë marrë në dorë drejtësinë.
“Unë them se këta njerëz gabohen sepse shteti nuk është i askujt e as i tyre, edhepse sot janë të lidhur ngushtë këto struktura para politike me pushtetin. Vendi i jonë është i të gjithëve nëse Dardani paraqet problem apo rrezik shtetëror le ta arrestojnë dhe dënojnë nëse kanë fakte bindëse, por sistemet para politike mos të përdorin njerëzit nga kthinat e nëntokës nga errësira për qëllime të veta ku e përdorin frikën, dhunën, vrasjet, shantazhet, kjo kohë ngjason shumë me rastin serb”, thotë Miftari.
Ai duke thënë se një ditë do të ketë drejtësi dhe ligj të drejtë edhe në Kosovë, duke rrëfyer se edhe ai vetë kërcënohet çdo ditë.
“Personalisht unë jetoj vet nën kërcënimin e vrasjes çdo ditë që kaloj dhe mbijetoj i gjallë është sukses për mua, kërcënimet me jet as që i numëroj sulmet në shtëpinë time ku banoj me armë, bomba, kërcënimet e familjarëve janë rutinë, por prapë se prapë nuk tërhjeken nga rruga e cila mendoj se është e drejtë dhe çdo herë e falenderoj Zotin që gjatë shërbimit tim, pranë G2-UÇK-së, pastaj edhe në SHIK nuk kam vrarë njerëz tanë apo civil të askujt edhe pse disa herë bosat tanë kanë orientuar të vrisnim njerëz atdhetar, i etikonin kinse si spiun serb”, rrëfen Miftari.
“SHIK-u në poste të rëndësishme”
Nga ana tjetër, eksperti i çështjeve të sigurisë Hajrullah Tërnava thotë se ankesat e Molliqajt e të tjerëve që ankohen për kërcënime të ndryshme që ju ndodhin, e për të cilat thonë se janë nga SHIK-u e Kadri Veseli, është shumë është e kuptueshme dhe e arsyeshme se ekzistojnë.
“Tani kur ata njerëz të atij shërbimi, nëse vlerësohet se kanë bërë vepra të rënda e të këqija dhe askush nuk është dënuar, përkundrazi po ata njerëzit të njëjtë po të shiqojmë në të kaluarën jane avansuar në poste të larta tani nën ombrellën e institucioneve tjera, por ata janë të njëjtit që me vite të tëra i kanë bërë ato vepra që iu përshkruhen, dhe shumëkujt ja kan shti tuten në bark”, thotë Tërnava për “Bota sot”.
Tërnava thotë se shefi i tyre sot është avancuar dhe ishte kryetar Kuvendi dhe kryetar i PDK-së.
“A nuk është kjo arsyeja që njerëzit se kanë harruar të kaluarën dhe te ta gjithnjë ekziston droja se mund të ju ndodhë diqka e keqe! Sot po ata njerëz që dikur i kanë krye ato vepra, gjinden në shumë poste-vende të rëndësishme që dikur ishin anëtar të SHIK-ut, sikur në polici, AKI, gjygjësi, drejtori të institucioneve nëpër Ministri etj. Sikur të ishte marr një vendim institucional për hulumtimet e të kaluarës së SHIK-ut dhe nëse ky shërbim ka krye veprime që i përshkruhen, ishte dashur që ata njerëz që kanë krye ato vepra dhe ata që kanë urdhëruar që t’i kryejnë ato vepra, të dënohen e jo të avansohen sikur që ka ndodhë”, thekson ai.
Sipas tij, tani është e kuptueshme që njerëzit e kanë frikën e tyre ndaj atyre njerëzve se në të vërtetë mbajnë poste të rëndësishme në shoqërinë tonë.
“E qartë është edhe ajo se kush qëndron mbrapa tyre nëse atë e ka krijuar dikur PDK. Sikur të ishin udhëhequr hetimet për këtë ish shërbim, njëherë e përgjithmonë ishte përmbyllë edhe e kaluara e atij shërbimi dhe nuk kishte egzistue kjo dro apo tutë e qytetarëve tani”, thekson eksperti i sigurisë, Hajrullah Tërnava.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn